**Cad a dhéanaim?**

**Tá liosta de phoist éagsúla ar chlé agus tá cur síos ar na poist sin ar dheis. Meaitseáil an post cuí leis an gcur síos ceart. Scríobh an litir chuí in aice leis an bhfreagra ceart.**

**Post Cur síos**

Banaltra \_\_\_ **a.** Oibrím in oifig óna naoi go dtí a cúig gach lá.

Tá scileanna ríomhaireachta agam.

Rúnaí \_\_\_ **b.** Oibrím amuigh faoin aer go minic.

Bíonn sé deacair nuair a bhíonn an aimsir go dona.

Meicneoir \_\_\_ **c.** Uaireanta, bím ag obair san oíche agus uaireanta i rith an lae.

Is maith liom bheith ag obair le daoine.

Tá an t-ospidéal an-mhór.

Feirmeoir \_\_\_ **d.** Bím i mo sheasamh an lá ar fad.

Is maith liom bualadh leis na custaiméirí agus bheith ag caint leo.

Tógálaí \_\_\_ **e.** Is breá liom carranna agus bheith ag tiomáint. Bím salach tar éis mo chuid oibre gach lá.

Cúntóir siopa \_\_\_ **f.** Is maith liom cónaí faoin tuath.

Bím ag obair gach lá sa tseachtain.

**Treoracha don mhúinteoir**

**Cad a dhéanaim? Léitheoireacht**

**Le múineadh**

Cur síos a dhéanamh ar phoist, ar stádas oibre agus ar choinníollacha oibre.

**Moltaí**

1. Déan cóip den bhileog **Cad a dhéanaim?** do gach duine sa rang.

* Iarr ar na foghlaimeoirí an post a mheaitseáil leis an gcur síos cuí, tríd an litir cheart a scríobh in aice leis an bpost cuí.
* Ceartaigh an ghníomhaíocht trí iarraidh ar fhoghlaimeoirí an post agus an cur síos ceart a léamh amach.
* Ansin, iarr ar gach foghlaimeoir post a roghnú nach bhfuil ar an liosta. Scríobhfaidh siad amach cur síos ar an bpost sin.
* Téigh timpeall an ranga ag cabhrú leo más gá.
* Nuair a bheidh siad réidh, léifidh siad an cur síos seo amach don rang. Beidh ar na daoine eile sa rang buille faoi thuairim a thabhairt faoin bpost atá i gceist. Nuair a aimsíonn duine an post, léifidh sé a chur síos amach agus leanfaidh an ghníomhaíocht ar aghaidh mar sin. Déan ceann tú féin chomh maith.

Moltar an ghníomhaíocht seo a nascadh leis an mbileog **Gairmré (CV) (Scríbhneoireacht).**

**Freagraí**

Banaltra c

Rúnaí a

Meicneoir e

Feirmeoir f

Tógálaí b

Cúntóir siopa d